Document ID: /roh_data/filtered/fineweb-2-filterrobots_roh.jsonl.gz/58087

Rätoromanisch. Ediziun cumpleta: Secund tom: Lirica.
La lirica ei l'expressiun dil resentir persunal dil singul carstgaun. Gian Fontana ei da casa anora poet liric. All'entschatta dalla lirica stun adina jeu e miu resentir il mund. Co resentel jeu in urezi, co ina damaun da stad, co il sulegl, co la notg ed il ramurar digl ual ella val? Co resentel jeu miu agen esser en quei mund, e tgei ei per mei igl univers? Tgei ei per mei Deus e tgei miu parmer carstgaun? La fuorma per dar expressiun a tut quei ei, sper la cuorta skizza ed igl idil, oravontut la poesia.